**Zmluva o dielo**

**3D\_automatický optický inšpekčný systém (AOI)**

**ZMLUVA O DIELO**

uzatvorená v zmysle § 536 a nasl. Zákona č. 513/1991 Zb. Obchodného zákona

medzi týmito stranami:

Objednávateľ:

|  |  |
| --- | --- |
| Obchodné meno: | **CRT ELECTRONIC s.r.o.** |
| Sídlo: | č. 1080029 57 Oravská Lesná - SK |
| Zastúpený: | Miloslav Czurilla – konateľ |
| IČO: | 31 634 303 |
| DIČ:IČ DPH: | 2020427288SK2020427288 |
| Bankové spojenie: | Slovenská sporiteľňa, a.s. |
| číslo účtu IBAN: | SK46 0900 0000 0000 5417 5033 |
| SWIFT: | GIBASKBX |
| Poverený jednať vo finančných otázkach a pri riešení sporov: | Ing. Martin Šipoš – riaditeľ  |
| Tel.: | +421 43 55066 36, +421 911 208 911 |
| Fax: | +421 43 55066 99 |
| E-mail: | martin.sipos@crt.sk |
| Poverený jednať v obchodno-technických otázkach: | František Vrábeľ – projektový manažér  |
| Tel.: | +421 43 55066 63, +421 911 207 911 |
| Fax: | +421 43 55066 99 |
| E-mail: | frantisek.vrabel@crt.sk  |
| Zapísaný: | v Obchodnom registri Okresného súdu Žilina, oddiel: Sro, vložka č. 2800/L |

( ďalej aj „objednávateľ“ alebo „zmluvná strana“)

 a

Zhotoviteľ:

|  |
| --- |
| Obchodné meno: |
| Sídlo: |
| Zastúpený: |
| IČO: |
| IČ DPH / DIČ: |
| Bankové spojenie: |
| Číslo účtu: |
| Poverený jednať v obchodno-technických otázkach: |
| Tel.: |
| Fax: |
| E-mail: |
| Zapísaný: |

( ďalej aj „zhotoviteľ“ alebo „zmluvná strana“ )

# **Preambula**

Zmluvné strany uzatvárajú túto zmluvu na základe výsledku zadávania zákazky s názvom zákazky **Časť 2:** **„3D\_zariadenie na inšpekciu spájkovacej pasty**,**“**  v súlade ustanoveniami zákona č. 343/2015 Z.z. o verejnom obstarávaní a o zmene a doplnení niektorých zákonov v platnom znení ako obchodná verejná súťaž.

Zhotoviteľ berie na vedomie, že realizácia predmetu zmluvy podľa čl. I tejto zmluvy bude financovaná na základe uzatvorenej Zmluvy o poskytnutí nenávratného finančného príspevku reg.č. 78/2020-2060-2230-V653 (ďalej aj „zmluva o poskytnutí NFP“) v rámci Operačného programu Integrovaná Infraštruktúra, ktorá stanovuje zmluvné podmienky, práva a povinnosti objednávateľa ako prijímateľa nenávratného finančného príspevku (ďalej aj „NFP“) a riadiaceho orgánu (Ministerstvo dopravy a výstavby Slovenskej republiky) ako poskytovateľa pri poskytnutí NFP zo strany poskytovateľa prijímateľovi.

# **I. Predmet zmluvy**

1. Zhotoviteľ sa zaväzuje na svoje náklady a nebezpečenstvo, pri rešpektovaní všeobecne záväzných právnych predpisov, vrátane príslušných technickým noriem, platných na území Slovenskej republiky a Európskej únie, v súlade s technickou špecifikáciou zariadenia a technológie, ktorá je prílohou č. 1 tejto zmluvy (ďalej aj Opis predmetu zákazky) a podľa požiadaviek a pokynov objednávateľa, dodať a nainštalovať pre objednávateľa zariadenie - 3D\_zariadenie na inšpekciu spájkovacej pasty (SPI), vrátane montáže celého zariadenia a technológie, jeho inštalácie, montáže a dodávky elektročastí, rozvádzačov a softvéru, projektovej dokumentácie, východiskovej elektrickej revízie, odovzdávacej dokumentácie, technickej podpory, vrátane uvedenia zariadenia a technológie do funkčnej prevádzky, úspešného vykonania skúšobnej prevádzky a zaškolenia pracovníkov objednávateľa odborne spôsobilými osobami o obsluhe a údržbe zariadenia a technológie (ďalej aj „dielo“).
2. Zhotoviteľ prehlasuje, že je oprávnený a odborne spôsobilý na vykonanie diela a pri vykonávaní diela sa zaväzuje postupovať s odbornou starostlivosťou.
3. Objednávateľ sa zaväzuje, že riadne a včas vykonané dielo prevezme a zaplatí za jeho zhotovenie zhotoviteľovi dohodnutú cenu za dielo.

# **II. Čas plnenia**

1. Zhotoviteľ sa zaväzuje vykonať dielo pre objednávateľa v rozsahu uvedenom v čl. I. ods. 1 tejto zmluvy do 12 týždňov od vystavenej objednávky zo strany kupujúceho na celý predmet zákazky, resp. ak sa zmluvné strany dohodli inak, teda po častiach.
2. Povinnosť zhotoviteľa vykonať dielo podľa ods. 1 tohto článku sa považuje za splnenú až prevzatím diela objednávateľom po úspešnom vykonaní skúšobnej prevádzky bez vád a podpísaním protokolu o odovzdaní a prevzatí diela objednávateľom.

# **III. Cena za dielo a platobné podmienky**

1. Cena za dielo v rozsahu podľa čl. I. tejto zmluvy je dohodnutá zmluvnými stranami ako cena pevná, konečná a záväzná vo výške: **.**

Cena bez DPH: **............................. EUR,** slovom .................................. eur a .............................. eurocentov

Sadzba DPH: ........%

Suma DPH: **............................. EUR,** slovom .................................. eur a .............................. eurocentov

Cena celkom s DPH: **...................... EUR,** slovom .................................. eur a .............................. eurocentov

1. Prvú časť ceny za dielo vo výške 30% z ceny za dielo, t.j vo výške **.............................. EUR bez DPH**, sa objednávateľ zaväzuje zaplatiť zhotoviteľovi po podpise tejto zmluvy obidvomi zmluvnými stranami, na základe daňového dokladu (faktúry), vyhotoveného zhotoviteľom, ktorý bude splatný do 30 dní odo dňa doručenia faktúry objednávateľovi.
2. Druhú časť ceny za dielo vo výške vo výške 30% z ceny za dielo, t.j vo výške **.............................. EUR bez DPH**, sa objednávateľ zaväzuje zaplatiť zhotoviteľovi po doručení zariadenia do miesta plnenia a po podpise záznamu o doručení, na základe daňového dokladu (faktúry), vyhotoveného zhotoviteľom, ktorý bude splatný do 30 dní odo dňa doručenia faktúry objednávateľovi. Prílohou faktúry bude záznam o doručení zariadenia podpísaný obidvoma zmluvnými stranami. Záznam o doručení zariadenia sa nepovažuje za protokol o odovzdaní a prevzatí diela.
3. Tretiu časť ceny za dielo vo výške 40% z ceny za dielo, t.j vo výške **.............................. EUR bez DPH**, sa objednávateľ zaväzuje zaplatiť zhotoviteľovi po prevzatí diela objednávateľom po úspešnom vykonaní skúšobnej prevádzky bez vád a po podpísaní protokolu o odovzdaní a prevzatí diela objednávateľom, na základe daňového dokladu (faktúry), vyhotoveného zhotoviteľom, ktorý bude splatný do 30 dní odo dňa doručenia faktúry objednávateľovi. Prílohou faktúry bude protokol o odovzdaní a prevzatí diela podpísaný objednávateľom.
4. Faktúra vyhotovená zhotoviteľom musí spĺňať všetky náležitosti daňového dokladu v zmysle príslušných právnych predpisov Slovenskej republiky. Zhotoviteľ berie na vedomie, že dielo je spolufinancované zo štrukturálnych fondov EÚ a ŠR SR. Sprievodný text faktúry musí obsahovať aj nasledovné náležitosti:

**Predmet faktúry: „3D\_zariadenie na inšpekciu spájkovacej pasty (SPI),“**

**Názov projektu:** **„Inteligentné inovácie vo výrobe CRT ELECTRONIC s.r.o.“**

1. Objednávateľ je oprávnený faktúru, ktorá nespĺňa všetky náležitosti daňového dokladu v zmysle príslušných právnych predpisov Slovenskej republiky, alebo ktorá neobsahuje dohodnuté náležitosti, alebo ktorá obsahuje nesprávne údaje alebo je neúplná, alebo ktorá neobsahuje dohodnuté prílohy, alebo ktorej prílohy obsahujú nesprávne alebo neúplné údaje, vrátiť zhotoviteľovi na opravu do 5 pracovných dní odo dňa jej prevzatia. Splatnosť faktúry vrátenej na opravu sa predlžuje o dobu počítanú od vrátenia faktúry zhotoviteľovi na opravu po prevzatie opravenej faktúry objednávateľom.
2. V dohodnutej cene za dielo sú zahrnuté aj náklady na prepravu zariadenia do miesta plnenia, balné a poistenie predmetu zariadenia počas prepravy na miesto plnenia, montáž a inštalácia zariadenia, uvedenie zariadenia do funkčnej prevádzky bez vád, odovzdanie kupujúcemu oprávnenou osobou potvrdenú revíznu správu na zariadenia o jeho správnom pripojení do elektrickej siete, zaškolenie pracovníkov objednávateľa odborne spôsobilými osobami o obsluhe a údržbe zariadenia a technológie a všetky náklady potrebné k vykonaniu diela podľa tejto zmluvy, technickej špecifikácie diela a všeobecne záväzných právnych predpisov, vrátane príslušných technickým noriem, platných na území Slovenskej republiky a Európskej únie. O zaškolení pracovníkov objednávateľa bude vyhotovený osobitný protokol.

# **IV. Všeobecné dojednania**

1. Zhotoviteľ sa zaväzuje, že na vykonanie diela použije materiály, súčiastky a zariadenia, ktoré sú kvalitné, nové, a ktoré sú v súlade so všeobecne záväznými právnymi predpismi a technickými normami platnými na území SR a EÚ, a v súlade s technickou špecifikáciou zariadenia a technológie.
2. Ak dielo nespĺňa vlastnosti alebo parametre uvedené v technickej špecifikácii zariadenia a technológie alebo vo všeobecne záväzných právnych predpisoch a technických normách platných na území SR a EÚ, dielo nie je vyhotovené riadne a objednávateľ nie je povinný takto vyhotovené dielo prevziať a zaplatiť zhotoviteľovi cenu za dielo.
3. Zhotoviteľ podpisom tejto zmluvy potvrdzuje, že od objednávateľa nepožaduje nijaké úpravy miesta plnenia a ani inú súčinnosť pri inštalácii a uvedení zariadenia do funkčnej prevádzky.
4. Zhotoviteľ je povinný vykonať dielo s odbornou starostlivosťou riadne a včas, v súlade s technickou špecifikáciou zariadenia a technológie, v súlade s ustanoveniami tejto zmluvy a v súlade so všeobecne záväznými právnymi predpismi a technickými normami platnými na území SR a EÚ.
5. Ak zhotoviteľ alebo osoby ním poverené vstúpia v súvislosti s plnením predmetu tejto zmluvy do areálu objednávateľa v Oravskej Lesnej, sú povinní dodržiavať vnútorné predpisy vydané objednávateľom, a to najmä zdržiavať a pohybovať sa iba v priestoroch povolených objednávateľom (objednávateľ o týchto priestoroch oboznámi zhotoviteľa počas školenia BOZP objednávateľom) dodržiavať zákaz konzumácie potravín vo výrobných priestoroch a zákaz fajčenia, zákaz požívania alkoholických nápojov a iných omamných látok, dodržiavať zákaz manipulovania so strojmi, dodržiavať zásady nakladania s odpadom a dodržiavať povinnosť používať ochranné pomôcky. Zhotoviteľ bude oboznámený s vnútornými predpismi objednávateľa a následne zodpovedá za oboznámenie sa ním poverených osôb s predpismi podľa predchádzajúcej vety.
6. Zhotoviteľ je povinný poučiť pracovníkov objednávateľa o BOZP pri používaní zariadenia.
7. Zhotoviteľ zodpovedá za bezpečnosť a ochranu zdravia vlastných pracovníkov a všetky prípadné škody spôsobené svojou činnosťou.
8. Ak by v dôsledku porušenia, zanedbania alebo nesplnenia akejkoľvek povinnosti zhotoviteľa pri vykonávaní tohto diela došlo k uloženiu sankcie, pokuty alebo akéhokoľvek iného druhu finančného postihu objednávateľovi, zhotoviteľ sa zaväzuje sumu rovnajúcu sa týmto uloženým sankciám, pokutám alebo iným formám postihu uhradiť objednávateľovi do 15 dní potom ako objednávateľ doručí zhotoviteľovi daňový doklad (faktúru) a výzvu na úhradu týchto sankcií, pokút alebo iných foriem postihu.
9. Zmluvné strany sa dohodli, že zhotoviteľ nie je oprávnený, bez predchádzajúceho písomného súhlasu objednávateľa, postúpiť na tretiu osobu alebo založiť akúkoľvek pohľadávku voči objednávateľovi, vzniknutú na základe alebo v súvislosti so záväzkovo-právnym vzťahom založeným touto zmluvou.
10. Predávajúci je povinný strpieť výkon kontroly/auditu/kontroly na mieste súvisiaceho s dodávaným tovarom, stavebnými prácami a službami, kedykoľvek počas platnosti a účinnosti Zmluvy o poskytnutí NFP, a to oprávnenými osobami na výkon tejto kontroly/auditu a poskytnúť im všetku potrebnú súčinnosť.
11. Zhotoviteľ, ak má v záujme zadať vykonávanie časti diela subdodávateľom, je povinný pri podpise tejto Zmluvy uviesť údaje o všetkých známych subdodávateľoch, údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia. Zoznam subdodávateľov zadefinovaných pri podpise tejto zmluvy, s uvedením predmetu a rozsahu subdodávok, sa stane prílohou č. 3 tejto zmluvy. Zhotoviteľ, ak bude mať záujem zadať vykonávanie časti diela ďalšiemu subdodávateľovi, ktorý nebol definovaný v zozname pri podpise tejto zmluvy, resp. ak bude mať záujem zmeniť subdodávateľa, uvedeného v zozname pri podpise zmluvy, počas plnenia predmetu tejto zmluvy, môže tak urobiť až po písomnom odsúhlasení objednávateľom. Zmenu subdodávateľa oznámi objednávateľovi pred vykonaním zmeny. Doplnenie subdodávateľa, resp. zmena subdodávateľa sa po písomnom odsúhlasení objednávateľom zapíše do zoznamu subdodávateľov, ktorý je prílohou č. 3 tejto zmluvy.
12. Zmluvné strany sa dohodli, že ak zhotoviteľ má povinnosť zápisu do Registra partnerov verejného sektora podľa zákona č. 315/2016 Z.z. o registri partnerov verejného sektora (ďalej aj „zákon o RPVS“), je povinný byť zapísaný v Registri partnerov verejného sektora počas celej doby trvania tejto zmluvy. Zmluvné strany sa zároveň dohodli, že ak subdodávateľ má povinnosť zápisu do Registra partnerov verejného sektora podľa zákona o RPVS, zhotoviteľ je povinný zabezpečiť, aby tento subdodávateľ bol zapísaný v registri partnerov verejného sektora počas celej doby trvania tejto zmluvy. Ak zhotoviteľ alebo subdodávateľ, ktorí majú povinnosť zápisu do Registra partnerov verejného sektora podľa zákona o RPVS, nebudú zapísaní v registri partnerov verejného sektora alebo budú vymazaní z registra partnerov verejného sektora počas trvania zmluvy, objednávateľ je oprávnený od tejto zmluvy odstúpiť. Ak zhotoviteľ alebo subdodávateľ, ktorí majú povinnosť zápisu do registra partnerov verejného sektora podľa zákona o RPVS, nebudú zapísaní v Registri partnerov verejného sektora alebo budú vymazaní z Registra partnerov verejného sektora počas trvania zmluvy, zhotoviteľ sa zaväzuje zaplatiť objednávateľovi oficiálne preukázanú zmluvnú pokutu vo výške, ktorá sa bude rovnať hodnote sankcie uplatnenej zo strany riadiaceho orgánu (Ministerstvo dopravy a výstavby Slovenskej republiky) alebo zo strany sprostredkovateľského organu (Ministerstvo hospodárstva Slovenskej republiky) na objednávateľa a to za každého zhotoviteľa a subdodávateľa samostatne.
13. Zmluvné strany sa dohodli, že zhotoviteľ je povinný na písomné požiadanie predložiť objednávateľovi všetky zmluvy so subdodávateľmi, a to najneskôr do 3 pracovných dní od doručenia výzvy objednávateľa zhotoviteľovi.

**V. Miesto plnenia**

1. Miestom vykonania diela je areál objednávateľa nachádzajúci sa na adrese 029 57 Oravská Lesná č. 1080.

**VI. Odovzdanie a prevzatie diela**

1. Zhotoviteľ písomne oznámi objednávateľovi najmenej 3 dni vopred, kedy uvedie zariadenie a technológiu do funkčnej prevádzky.
2. Po inštalácii a uvedení zariadenia a technológie do funkčnej prevádzky bude prevedená skúšobná prevádzka zariadenia a technológie v ich pracovnom režime v trvaní 2 týždňov. O začiatku skúšobnej prevádzky bude spísaný osobitný záznam.
3. Odovzdanie a prevzatie diela sa uskutoční po úspešnom prevedení skúšobnej prevádzky bez vád na základe odovzdávacieho a preberacieho konania so spísaním protokolu o odovzdaní a prevzatí diela, ktorý bude podpísaný osobami oprávnenými konať za zhotoviteľa a objednávateľa.
4. Ak počas skúšobnej prevádzky alebo pri preberaní diela objednávateľ zistí, že dielo má vady, dielo nie je povinný prevziať, okrem prípadov uvedených v ods. 5 tohto článku. Objednávateľ a zhotoviteľ vyhotovia zápis o zistených vadách, v ktorom si dohodnú spôsob a termín ich odstránenia. Zhotoviteľ po odstránení týchto vád má povinnosť dielo odovzdať a objednávateľ je povinný dielo bezodkladne prevziať.
5. Objednávateľ dielo prevezme, ak toto má ojedinelé drobné nedostatky a nedorobky, ktoré nebránia alebo nesťažujú užívanie diela a neznižujú jeho hodnotu, pričom na preberacom konaní dohodne so zhotoviteľom lehotu na ich odstránenie. Objednávateľ nie je povinný dielo prevziať, ktoré má vady brániace jeho riadnemu alebo bezpečnému užívaniu.
6. Obojstranným podpísaním protokolu o odovzdaní a prevzatí diela sa považuje dielo za vykonané a týmto okamihom prechádza na objednávateľa nebezpečenstvo vzniku škody na diele.
7. Zhotoviteľ je povinný spolu so zariadením odovzdať objednávateľovi aj všetky doklady, ktoré sa na zariadenie vzťahujú v zmysle predpisov SR a EÚ, ES vyhlásenie o zhode, návod na obsluhu a údržbu zariadenia (v listinnej a elektronickej forme) a ďalšie doklady, na dodaní ktorých sa zhotoviteľ zaviazal v tejto zmluve alebo ktorú sú uvedené v technickej špecifikácii zariadenia a technológie.
8. Miestom odovzdania diela je prevádzka objednávateľa nachádzajúca sa na adrese 029 57 Oravská Lesná č. 1080.

**VII. Záruka a zodpovednosť za vady diela**

1. Zhotoviteľ poskytuje objednávateľovi na vykonané dielo záruku zariadenia v trvaní 24 mesiacov, pokiaľ výrobcovia jednotlivých komponentov neudávajú dlhšiu záručnú dobu.
2. Záručná doba začína plynúť dňom podpísania protokolu o odovzdaní a prevzatí diela objednávateľom.
3. Zhotoviteľ zodpovedá za to, že dielo bude spôsobilé na použitie určené jeho účelom použitia a zachová si technické parametre a vlastnosti uvedené v tejto zmluve a v technickej špecifikácii zariadenia a technológie, a to do posledného dňa záručnej doby. Zhotoviteľ je povinný počas záručnej doby vzniknuté vady odstrániť na požiadanie objednávateľa
4. Zmluvné strany sa dohodli pre prípad vady diela, že počas záručnej doby má objednávateľ právo požadovať a zhotoviteľ povinnosť bezplatne odstrániť vady, na ktoré platí záruka.
5. Objednávateľ sa zaväzuje, že oznámenie vád ( reklamáciu ) bude vykonávať písomne, e-mailom na e-mailovú adresu .....................@.............................. alebo faxom. Reklamácia musí obsahovať popis vady.
6. Zhotoviteľ sa zaväzuje reagovať na oznámenie reklamovanej vady do 24 hodín od jej oznámenia zhotoviteľovi podľa ods. 5 tohto článku. V prípade, že vada bráni užívaniu diela, zhotoviteľ je povinný začať s odstraňovaním tejto vady bezodkladne od oznámenia tejto vady zhotoviteľovi, pričom v tomto oznámení musí objednávateľ uviesť, že ide o vadu, ktorá bráni užívaniu diela.
7. Zhotoviteľ sa zaväzuje odstrániť vady oznámené objednávateľom najneskôr do 5 kalendárnych dní od ich oznámenia objednávateľom spôsobom dohodnutým v tejto zmluve. V prípade, že vada bráni užívaniu diela, zhotoviteľ sa zaväzuje odstrániť túto vadu najneskôr do 48 hodín od ich oznámenia objednávateľom spôsobom dohodnutým v tejto zmluve. Ak zhotoviteľ neodstráni vady v uvedených lehotách, objednávateľ je oprávnený odstrániť vady a nedorobky sám alebo ich nechať odstrániť treťou osobou na náklady zhotoviteľa.
8. Ak by v dôsledku nefunkčnosti diela alebo vady diela vznikla objednávateľovi škoda, zhotoviteľ sa zaväzuje túto škodu objednávateľovi nahradiť v plnej výške.
9. Zhotoviteľ sa zaväzuje vykonávať údržbu a revízie zariadenia vyžadované právnymi predpismi alebo návodom na obsluhu a údržbu zariadenie a pozáručné opravy zariadenia, a to na základe osobitnej písomnej dohody s objednávateľom.

**VIII. Servisná podpora**

1. Zhotoviteľ sa zaväzuje, že bude po inštalácií a uvedení predmetu zmluvy o dielo do prevádzky a počas doby prevádzkovania zariadenia u Objednávateľa, poskytovať, resp. zabezpečovať pre Objednávateľa servisnú podporu do 24 hodín od nahlásenia poruchy zariadenia v slovenskom alebo českom jazyku, t.z. bezodkladné poskytnutie odbornej konzultácie, diagnostiky zariadenia pomocou vzdialeného prístupu cez internet, v prípade nutnosti ale na základe vzájomnej dohody medzi Objednávateľom a Zhotoviteľom vycestovanie ku zariadeniu za účelom poskytnutia odbornej servisnej podpory na odstránenie poruchy zariadenia kompetentným servisným technikom komunikujúcim v slovenskom alebo českom jazyku do lehoty 24 hodín od písomného nahlásenia požiadavky ( napr. mailom, SMS...) počas 7 dní v týždni na všetkých troch pracovných zmenách.
2. Servisná podpora bude poskytovaná, resp. zabezpečovaná Zhotoviteľom na základe objednávky a náklady Objednávateľa s náležitou odbornou starostlivosťou, pri rešpektovaní všeobecne záväzných právnych predpisov vrátane príslušných technickým noriem platných na území Slovenskej republiky a Európskej únie v súlade s predmetom zmluvy podľa kap. 1 tejto zmluvy.
3. Zhotoviteľ na základe písomnej požiadavky Objednávateľa predloží podporné dôkazy o technickom a personálnom zabezpečení servisnej podpory – aktuálny menný zoznam kvalifikovaných servisných technikov a objem tržieb za poskytovanie servisnej podpory zariadení za posledné tri roky (2018, 2019 a 2020).

**IX. Odstúpenie od zmluvy**

1. Zhotoviteľ má právo písomne odstúpiť od zmluvy pre podstatné porušenie zmluvných povinností v týchto prípadoch:
2. ak je objednávateľ v omeškaní so zaplatením ceny za dielo alebo jej časti o viac ako 15 dní po lehote jej splatnosti.
3. Objednávateľ má právo písomne odstúpiť od zmluvy v týchto prípadoch:
	1. ak zhotoviteľ pri vykonávaní diela porušuje ktorékoľvek ustanovenie tejto zmluvy alebo všeobecne záväzné právne predpisy alebo technické normy,
4. ak je zhotoviteľ v omeškaní s vykonaním diela podľa čl. II ods. 1 tejto zmluvy o viac ako 14 dní,
5. Zmluvné strany sa dohodli, že objednávateľ je oprávnený odstúpiť od tejto zmluvy bez akýchkoľvek sankcií aj v prípade, keď ešte nedošlo k plneniu z tejto zmluvy a výsledky administratívnej finančnej kontroly poskytovateľa NFP neumožňujú financovanie výdavkov vzniknutých z obstarávania diela.
6. Písomné odstúpenie od tejto zmluvy je účinné dňom jeho doručenia druhej zmluvnej strane.

**X. Zmluvné pokuty**

1. Ak zhotoviteľ nevykoná dielo v rozsahu uvedenom v čl. I. ods. 1 tejto zmluvy v lehote podľa čl. II ods. 1 tejto zmluvy, zaväzuje sa zaplatiť objednávateľovi zmluvnú pokutu vo výške 0,05% z ceny diela za každý aj začatý deň omeškania zhotoviteľa s vykonaním diela. Zmluvná pokuta je splatná v lehote 15 dní od doručenia výzvy objednávateľa na úhradu zmluvnej pokuty. Zaplatením zmluvnej pokuty nie je dotknutý nárok objednávateľa na náhradu škody.
2. Ak zhotoviteľ neodstráni vadu v dohodnutej lehote podľa čl. VII. ods. 7 tejto zmluvy, zaväzuje sa zaplatiť objednávateľovi zmluvnú pokutu vo výške 200,- EUR za každý aj začatý deň omeškania zhotoviteľa s odstránením tejto vady. Zmluvná pokuta je splatná v lehote 15 dní od doručenia výzvy objednávateľa na úhradu zmluvnej pokuty. Zaplatením zmluvnej pokuty nie je dotknutý nárok objednávateľa na náhradu škody.
3. V prípade omeškania objednávateľa so zaplatením ceny za dielo alebo jej časti podľa článku III. tejto zmluvy, je objednávateľ povinný uhradiť zhotoviteľovi zmluvnú pokutu vo výške 0,05%, zo sumy, s ktorou je objednávateľ v omeškaní, a to za každý aj začatý deň omeškania. Zmluvná pokuta je splatná v lehote 15 dní od doručenia výzvy zhotoviteľa na úhradu zmluvnej pokuty.

**XI. Licencia**

1. Zhotoviteľ ako vykonávateľ majetkových práv neodvolateľne udeľuje objednávateľovi výhradnú licenciu na použitie diela alebo jeho časti všetkými spôsobmi v zmysle ustanovenia § 19 ods. 4 zákona č. 185/2015 Z. z. Autorský zákon (ďalej aj „Autorský zákon“), a to aj nad rozsah účelu zmluvy, a to v časovo, vecne a územne neobmedzenom rozsahu. Objednávateľ je oprávnený vykonať aj akékoľvek úpravy a prepracovanie diela (vrátane jeho nehmotného a hmotného substrátu) podľa potrieb objednávateľa. Zmluvné strany sa dohodli, že licencia podľa tohto článku sa poskytuje bezodplatne a bezpodmienečne.
2. Zhotoviteľ zároveň udeľuje objednávateľovi súhlas s tým, aby objednávateľ udelil k dielu sublicenciu a súhlas s postúpením majetkových práv ďalej na tretiu osobu.
3. V prípade, že zhotoviteľ používa pri zhotovovaní diela subdodávateľa, vyhlasuje, že je plne oprávnený udeliť a udeľuje objednávateľovi majetkové práva k dielu alebo k jeho časti a tiež udeľuje objednávateľovi súhlas s tým, aby objednávateľ udelil k dielu sublicenciu a súhlas s postúpením majetkových práv ďalej na tretiu osobu. Zhotoviteľ potvrdzuje, že na účel podľa tohto odseku získal všetky potrebné práva / súhlasy (t.j. predovšetkým právo udeliť na tento účel sublicenciu a postúpiť majetkové práva ako aj udeliť súhlas objednávateľovi na ďalšie udelenie sublicencie alebo postúpenie majetkových práv k dielu).
4. Zmluvné strany sa tiež dohodli, že po nadobudnutí vlastníckeho práva objednávateľa k dielu alebo k jeho časti, nemá zhotoviteľ právo podľa ustanovenia § 33 ods. 5 a § 33 ods. 6 Autorského zákona, nakoľko výkon týchto práv je v rozpore s oprávnenými záujmami objednávateľa a zhotoviteľ vyhlasuje, že zabezpečil súhlas autora s tým, že nemá práva podľa ustanovenia § 33 ods. 5 a § 33 ods. 6 Autorského zákona, ak sa vyžaduje.

**XII. Doručovanie**

1. Zmluvné strany tejto zmluvy sú povinné písomne sa navzájom informovať o zmene údajov uvedených v záhlaví tejto zmluvy. V prípade, že niektorá zo zmluvných strán tejto zmluvy nesplní svoju povinnosť písomne oznámiť zmenu svojej adresy, za správnu adresu sa bude považovať posledná adresa písomne oznámená a doručená ostatným účastníkom tejto zmluvy podľa tejto zmluvy a ak ku takémuto oznámeniu nedošlo, za správnu adresu sa bude považovať adresa účastníka tejto zmluvy uvedená v záhlaví tejto zmluvy.
2. Písomnosť doručovaná podľa tejto zmluvy sa považuje za doručenú účastníkovi tejto zmluvy aj v prípade ak:
	1. písomnosť zasielaná účastníkovi tejto zmluvy na poslednú známu adresu sa vráti s tým, že adresát nie je známy, a to dňom vrátenia zásielky účastníkovi tejto zmluvy, ktorý ju odoslal, a to aj vtedy ak sa dotknutý účastník o doručovaní písomnosti nedozvie, alebo
	2. si ju účastník tejto zmluvy neprevezme, a to dňom vrátenia zásielky účastníkovi zmluvy, ktorý ju odoslal, alebo
	3. ju účastník tejto zmluvy odoprel prijať, a to dňom tohto odopretia.

**XIII. Ostatné ustanovenia**

1. Zmluvné strany sa dohodli, že právne vzťahy súvisiace s plnením tejto zmluvy sa budú riadiť príslušnými ustanoveniami zákona č. 513/1991 Zb. Obchodným zákonníkom Slovenskej republiky a ostatnými všeobecne záväznými právnymi predpismi Slovenskej republiky, ak nie je písomne dohodnuté inak.
2. Všetky spory vyplývajúce z tejto zmluvy alebo s touto zmluvou súvisiace, vrátane sporov o jej platnosť, výklad, alebo zrušenie, budú riešené pred slovenskými všeobecnými súdmi.
3. Ak sa preukáže, že niektoré z ustanovení tejto zmluvy (alebo ich časť) je neplatné alebo neúčinné, takáto neplatnosť alebo neúčinnosť nemá za následok neplatnosť alebo neúčinnosť ďalších ustanovení tejto zmluvy (alebo zostávajúcej časti dotknutého ustanovenia), alebo samotnej zmluvy. V takomto prípade sa objednávateľ a zhotoviteľ zaväzujú bez zbytočného odkladu nahradiť takého ustanovenie (jeho časť) novým tak, aby bol zachovaný účel, sledovaný uzavretím zmluvy a dotknutým ustanovením.
4. Táto zmluva nadobúda platnosť dňom jej podpisu oprávnenými zástupcami obidvoch Strán. Zmluva nadobudne účinnosť iba v prípade kladného výsledku administratívnej kontroly verejného obstarávania, tzn. iba v prípade doručenia Správy z administratívnej kontroly verejného obstarávania, v ktorej Poskytovateľ NFP deklaruje, že neidentifikoval nedostatky, ktoré by mali alebo mohli mať vplyv na výsledok VO alebo v rámci ktorej Objednávateľ súhlasil s výškou ex ante finančnej opravy uvedenej v návrhu správy z kontroly a splnil podmienky na uplatnenie ex ante finančnej opravy podľa MP CKO č. 5.. Po dodržaní tohto postupu Zmluva nadobudne účinnosť dňom nasledujúcim po dni doručenia právoplatnej správy z kontroly VO Objednávateľovi. V prípade záporného výsledku administratívnej kontroly tejto Zmluvy Poskytovateľom NFP sa zmluvné strany dohodli, že táto zmluva sa od počiatku zrušuje. Zhotoviteľ vyhlasuje, že si neuplatní u Objednávateľa žiadny nárok na prípadnú vzniknutú škodu.
5. Zmenu alebo doplnenie môžu zmluvné strany vykonať výlučne písomným dodatkom k zmluve, podpísaným obidvoma zmluvnými stranami.
6. Zmluva je vyhotovená v dvoch exemplároch, pričom každá zo zmluvných strán obdrží jedno vyhotovenie.

V ..................... dňa ..................... V ..................... dňa .....................

Za objednávateľa: Za zhotoviteľa:

.................................... ....................................

Prílohy:

* 1. Opis predmetu zákazky s technickými parametrami zariadenia, technický list zariadenia a kompletná konfigurácia zariadenia
	2. Návrh na plnenie kritérií
	3. Zoznam subdodávateľov / ak je relevantný/